Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 346

32. Cikk PP-02Az Egyesület értekezleteinek, közgyűléseinek és üléseinek általános szabályai PP-98 PP-02 Az Egyesület értekezleteinek és közgyűléseinek előkészítése, az Egyesület értekezletei, közgyűlései és ülései munkájának megszervezése és vitáik lefolytatása, valamint a Tanács Tagállamainak, a főtitkárnak, a főtitkár-helyettesnek, a Szektorok Irodái igazgatóinak, valamint a Rádiószabályozási Testület tagjainak megválasztása során a Meghatalmazottak Értekezlete által elfogadott, az Egyesület értekezleteire, közgyűléseire és üléseire vonatkozó Általános Szabályokat kell alkalmazni. PP-98 PP-02 Az értekezletek, közgyűlések és a Tanács további olyan szabályokat fogadhatnak el, amelyeket az Egyesület értekezleteire, közgyűléseire és üléseire vonatkozó Általános Szabályok II. fejezetében foglaltakon túlmenően szükségszerűnek tartanak. E további szabályoknak azonban összhangban kell állniuk a jelen Alapokmánnyal, az Egyezménnyel és a fent említett II. fejezettel; az értekezletek vagy közgyűlések által elfogadott szabályokat az illető értekezlet vagy közgyűlés dokumentumaként kell közzétenni. VI. FEJEZET A távközlésre vonatkozó általános rendelkezések

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes